दावा ये कि सीरिया में उसके गढ़ रक्का में आसमान से हुई है सफेद मौत की बारिश और इस बारिश में मारा गया दुनिया का सबसे खूंखार आतंकी और आईएसआईएस का सरगना अबू बकर अल बगदादी. ये सफेद मौत वही है जो आज से करीब डेढ़ साल पहले रूसी हवाई सेना ने सीरिया के इदलीब शहर में बरसाई थी. जब रात के अंधेरे में आसमान सफेद रौशनी से चमचमा उठा और फिर नारंगी आग ने पूरे इलाके को अपनी आगोश में ले लिया. और जब ये सब रूका तो इलाके में हर चीज़ आग लगने की वजह से जलकर ख़ाक हो चुकी थी. अब बिलकुल वैसा ही हमले का दावा सीरिया के उस शहर रक्का में किए जाने का दावा हुआ है, जो बग़दादी और आईएसआईएस का गढ़ है.